ต้องบอกว่าเป็นร้านที่ตามเพื่อนมารีวิวจริงๆ 555 อัพรูปลงกันบ่อยมากกก วันนี้อากาศก็ร้อนมากกก เลยต้องหาร้านเย็นๆแก้ร้อนซะหน่อย
ร้าน Ice Creamery เป็นร้านไอศกรีมเกล็ดหิมะน้องใหม่ที่ตั้งอยู่เกือบหน้านิมมานซอย 9 หลังร้านกาแฟวาวี เพิ่งเปิดเมื่อ 22 มีนาที่ผ่านมา เป็นร้านที่เล็กมากๆมีแค่ 1 คูหา มีที่นั่งประมาณนึงเป็นที่นั่งไม้หมด ร้านเปิดทุกวันตั้งแต่ 11 โมงเช้า ถึง 3 ทุ่ม เมนูก็เหมือนร้านไอศกรีมเกล็ดร้านอื่นๆ เพียงแต่จะมีเมนู signature บางอย่างที่แปลกกว่าเช่นบางเมนูเป็นไอศกรีมน้ำแข็งเกล็ดกินกับไข่แดงดิบ เป็นต้น น้ำดื่มฟรี การสั่งคือเข้าไปในร้านแล้วเขียนเมนูจากนั้นไปจ่ายเงินหน้าเคาน์เตอร์แล้วรอเสิร์ฟที่โต๊ะ มาร้านครั้งแรกลองไป 1 อย่างเป็นไอศกรีมเกล็ดหิมะรสช๊อคโกแลตเพิ่มโอรีโอ้ บราวนี่และ กล้วยหอม ราดด้วยซอสช๊อคโกแลต ราคา 89 บาท มีช้อนและส้อมให้ด้วย ปริมาณไม่มากอย่างที่คิดไว้ ตัวน้ำแข็งบดละเอียดดีแต่ยังสู้กับอีกร้านที่เคยไปกินไม่ได้ รสชาติของไอศกรีมมีรสช็อคไม่มากนัก ตัวซอสจะเด่นช๊อคมากกว่า โอรีโอ้ที่นี่ใช้ของจริงรสชาติเลยโอเค แต่ได้น้อยไปนิดเมื่อเทียบกับราคา 10 บาทต่อทอปปิ้ง บราวนี่เนื้อนุ่มอร่อยดี กล้วยหอมก็โอเคนิ่มกำลังดีแต่มีกลิ่นแปลกนิดหน่อย โดยรวมก็ถือว่าใช้ได้เลยทีเดียว เป็นอีกร้านที่น่ามาลองกันเพราะเมนูและทอปปิ้งค่อยข้างหลากหลายและสามารถเลือกหน้าตามใจตัวเองได้ เสียแค่ตัวร้านเล็กไปนิดนึงง 